Subdistrikta komunumo Vilnius

La subdistrikta komunumo (rajono savivaldybė) Vilnius situas en la oriento de Litovio. Ĝi apartenas al la distrikto Vilnius (Vilno), kaj preskaŭ komplete ĉirkaŭas la nacian kaj distriktan ĉefurbon Vilno. Dum la jaro 2005, la komunumo havis 88 500 loĝantojn. Al la teritorio apartenas parto de la lago Asveja.

 Historio 
Inter la jaroj 1920 kaj 1940 la teritorio en 1920 grandparte loĝata de litovlingvanoj, malplimulte ankaŭ de pollingvanoj, apartenis al pseŭdoŝtato nomata Centra Litovio (pole Litwa Środkowa) kun la ĉefurbo Vilno (litove Vilnius, pole Wilno), kiun deklaris anoj de la pola armeo post anekso de la regiono en 1920. La pseŭdoŝtato neniam atingis plenan ŝtatan suverenecon kaj la 16-an de aprilo 1922 deklariĝis parto de la Dua Pola Respubliko. Dum tiuj dudek jaroj pollingvanoj iĝis la plimulto en la teritorio.

1944 rilate al la pola historio:
 24.11. NKVD arestis en domaro pole nomata KukuryszkiInternete laŭ la stato 2024 ne eblas malkaŝi kie ekzakte povus lokiĝi tiu domaro kelkajn oficirojn kaj soldatojn de Pola Enlanda Armeo
 27.11. Pola Rezistomovado: en distrikto Vilno NKVD frakasis taĉmenton de Enlanda Armeo nombranta 12 soldatojn

 Demografio 
La subdistrikta komunumo Vilno estas la etne plej miksita de Litovio. Inter la loĝantoj de la teritorio nuntempe proksimume 61% estas poloj, 22% litovoj, 8% rusoj, 4% baltarusoj kaj pliaj 5% aliaj.

La plej grandaj loĝlokoj de la subdistrikto (inter krampoj la nombro de loĝantoj laŭ stato de la censo de 2011) estas:
 Nemenčinė (5054)
 Skaidiškės (4133)
 Rudamina (3981)
 Pagiriai (3451) - atentu, la esperantlingva artikolo Pagiriai estas pri samnoma urbeto en komunumo Kėdainiai, pli ol 120 km pli nordokcidente
 Didžioji Riešė 2520
 Nemėžis (2498)
 Avižieniai (2125)
 Valčiūnai (1874)
 Juodšiliai (1744)
 Zujūnai (1660)
 Maišiagala (1636)

 Ĝemelaj urboj 
Partnero de la tuta komunumo estas la pola urbo Radom. Sed la unuopaj urboj kaj urbetoj mem havas partnerecojn. Ekzemple, la partneraj urboj de Nemenčinė estas la urbo Dessau-Roßlau en Germanio aj la urboj Węgorzewo (), Suwałki () kaj Ełk () en nuna Pollando.

 Notoj kaj referencoj 

 Vidu ankaŭ 
 Kena (stacidomo)

 Eksteraj ligiloj 
  ()

Kategorio:Distrikto Vilnius